
ΑΠΟΦΑΣΕΙ Σ 

Αριθ. 109079/Β1 (1) 

Ίδρυση Β' Ωτορινολαρυγγολογικής Κλινικής στο Τμήμα 
Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης και καθορισμός 
του εσωτερικού της κανονισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ'της παρ. 22 του άρθρου 13 του Ν. 3149/2003 


«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (ΑΊ59). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1 περ. ιι του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις της αρ. 1065956/863/Α0006/15-7-2003 
Κοινής Απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 985). 

6. Τη σύμφωνη γνώμη της Γενικής Συνέλευσης του Τμή- 
ματος Ιατρικής της Σχολής Επιστημών Υγείας του Αρι- 
στοτελείου Πανεπιστημίου Θεσσαλονίκης (συνεδρίαση 
5η/12.11.2002) 

7. Το γεγονός ότι, από την εφαρμογή των διατάξεων της 
παρούσης απόφασης, προκαλείται ετήσια δαπάνη ύψους 
3.000.00 ΕΥΡΩ, η οποία κατά το έτος 2004 θα βαρύνει τον 
προϋπολογισμό του Αριστοτέλειου Πανεπιστημίου Θεσ¬ 
σαλονίκης (ΚΑΕ 4121). Κατά την επόμενη πενταετία η 
ανωτέρω δαπάνη αναμένεται να εξοικονομηθεί κατά ένα 
μέρος της από ίδιους πόρους της Κλινικής κατά τα προ- 
βλεπόμενα στο άρθρο 6 της παρούσης απόφασης κατά 
δε το υπόλοιπο μέρος αυτής, θα καλύπτεται από τις πι¬ 
στώσεις που θα εγγράφονται στον προϋπολογισμό του εν 
λόγω Πανεπιστημίου, χωρίς αύξηση της κρατικής επιχο¬ 
ρήγησης προς αυτό, αποφασίζουμε: 

Άρθρο 1 
Ίδρυση 

1. Ιδρύεται στο Τμήμα Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης, 

Β' ωτορινολαρυγγολογική Κλινική, η οποία εξυπηρετεί δι¬ 
δακτικές, ερευνητικές και νοσηλευτικές ανάγκες στο 
γνωστικό αντικείμενο της Ωτορινολαρυγγολογίας σε θέ¬ 
ματα που αφορούν τη διάγνωση και τη θεραπεία των πα¬ 
θήσεων που προσβάλλουν τα όργανα, κοιλότητες και αι¬ 
σθήσεις της περιοχής κεφαλής και τραχήλου και τις επι¬ 
πλοκές που προκύπτουν από αυτές με συντηρητική 
αγωγή και χειρουργική επέμβαση, καθώς και πλαίσια 
αγωγής υγείας. Τα αντικείμενα ειδικότερα αφορούν πα¬ 
θήσεις, όπως φλεγμονές, κακώσεις, συγγενείς και επί¬ 
κτητες παραμορφώσεις καθώς και νεοπλάσματα, του αυ¬ 
τιού, της μύτης, του στόματος, του φάρυγγα, του λάρυγ¬ 
γα και του τραχήλου, παθήσεις των σιαλογόνων αδένων, 
παθήσεις του λαβύρινθου, του προσωπικού νεύρου και 
των άλλων εγκεφαλικών συζυγιών. 

Στο γνωστικό αντικείμενο της Κλινικής περιλαμβάνονται 
η διάγνωση και αντιμετώπιση των παθήσεων των αρμοδιο¬ 
τήτων της Χειρουργικής κεφαλής και τραχήλου, της Τραυ¬ 
ματολογίας προσώπου και τραχήλου, της Παιδοωτορινο- 
λαρυγγολογίας, της Νευροωτολογίας, της Φωνιατρικής. 

2. Στην Κλινική οργανώνονται και λειτουργούν οι ακό¬ 
λουθες μονάδες: 

α. Μονάδα Ακοολογίας - Νευροωτολογίας, η οποία εξυ¬ 
πηρετεί εκπαιδευτικές και ερευνητικές ανάγκες στο αντι¬ 
κείμενο της ακοής και ισορροπίας στα παιδιά και τους 
ενήλικες, καθώς και κοινωνικές ανάγκες σε προβλήματα 
ακοής στα παιδιά και ενήλικες. 

β. Μονάδα Τραυματολογίας του προσώπου καιτουτρα- 
χήλου με αντικείμενο τη μελέτη και αντιμετώπιση των κα¬ 
κώσεων και μετατραυματικών δυσμορφιών του προσώ¬ 
που και τραχήλου. 

3. Η Ωτορινολαρυγγολογική Κλινική που έχει κατανεμη- 
θεί στον τομέα Αισθητηρίων Οργάνων με την αριθμ. 
Α.3446/8-1-1992 (Β' 282) Πρυτανική Πράξη μετονομάζε¬ 
ται σε Α' Ωτορινολαρυγγολογική Κλινική. 

Άρθρο 2 
Σκοπός 

1. Η Κλινική μετά των ειδικών μονάδων της έχει ως σκο¬ 
πό: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής της Σχολής Επιστημών Υγεί¬ 
ας του Αριστοτέλειου Πανεπιστημίου Θεσσαλονίκης. 

β) Την εξυπηρέτηση των διαφόρων κοινωνικών ανα¬ 
γκών, ιατρο-κοινωνικών θεμάτων, όταν και όποτε ζητείται 
συγκεκριμένη συνδρομή που ανήκει στα θέματα με τα 
οποία ασχολείται η κλινική και οι μονάδες της. 

γ) Την ειδίκευση ιατρών, νοσηλευτών καθώς και άλλων 
λειτουργώντων κλάδων υγείας και τη συνεχή εκπαίδευση 
και επιμόρφωση αυτών. 

δ) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής. 

ε) Την εκτέλεση κλινικών, πειραματικών και ερευνητι¬ 
κών προγραμμάτων με σκοπό τη μελέτη και την αναζήτη¬ 
ση νέων τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Τη συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικών δραστηριοτήτων συναφών με 
τα επιστημονικά αντικείμενα της κλινικής. 


η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της κλινικής, των υπολοίπων κλινικών 
του νοσοκομείου αλλά και άλλων νοσηλευτικών ιδρυμά¬ 
των. 

2. Το έργο της Κλινικής με τις ειδικές μονάδες της δια- 
κρίνεται σε εκπαιδευτικό, ερευνητικό και κλινικο-εργα- 
στηριακό. 

3. Το εκπαιδευτικό έργο περιλαμβάνει: 

α) Την εκπαίδευση των φοιτητών του Τμήματος Ιατρι¬ 
κής που επιτελείται από το διδακτικό και ερευνητικό προ¬ 
σωπικό και είναι θεωρητική και πρακτική, σύμφωνα με το 
πρόγραμμα σπουδών. 

β) Την εκπαίδευση ειδικευόμενων ιατρών για την από¬ 
κτηση της ειδικότητας Ωτορινολαρυγγολογίας ή την εξει- 
δίκευση σ’ αυτή. Διακρίνεται σε πρακτική και θεωρητική. 
Η πρακτική αποσκοπεί στην απόκτηση πείρας στη δια¬ 
γνωστική, θεραπευτική, συντηρητική και χειρουργική 
αγωγή. Η θεωρητική εκπαίδευση περιλαμβάνει κλινικά και 
θεωρητικά μαθήματα, διαλέξεις από τα μέλη ΔΕΠ και 
προσκεκλημένους ομιλητές, συζητήσεις ενδιαφερουσών 
περιπτώσεων, κλινικοπαθολογικές συζητήσεις, βιβλιο¬ 
γραφική ενημέρωση, διδακτικές επισκέψεις από το διευ¬ 
θυντή της κλινικής και τα μέλη ΔΕΠ και εκπαιδευτικά συ¬ 
νέδρια, στρογγυλές τράπεζες και σεμινάρια. 

γ) Την εκπαίδευση ιατρών ή άλλων επιστημόνων στα 
πλαίσια της εκπόνησης διδακτορικών διατριβών ή άλλων 
επιστημονικών εργασιών, μετά από απόφαση του Τμήμα- 
τος Ιατρικής. 

δ) Την εκπαίδευση ειδικευομένων ή ειδικευμένων ια¬ 
τρών και άλλων ειδικοτήτων στα πλαίσια της συνεχιζόμε¬ 
νης ιατρικής εκπαίδευσης. 

4. Το ερευνητικό έργο περιλαμβάνει την εκτέλεση και 
δημοσίευση κλινικών και πειραματικών μελετών από τα 
μέλη ΔΕΠ της κλινικής αυτοτελώς ή σε συνεργασία με άλ¬ 
λα μέλη ΔΕΠ ή ερευνητές καθώς και πρωτότυπων διδα¬ 
κτορικών διατριβών. 

5. Το κλινικό έργο περιλαμβάνει την κλινική διάγνωση, 
την παρακλινική διερεύνηση, τη θεραπευτική αντιμετώπι¬ 
ση και τη συνολική φροντίδα των ασθενών που νοσηλεύο¬ 
νται στην κλινική και στις μονάδες της ή παρακολουθού- 
νται στο εξωτερικό ιατρείο. Τα μέλη ΔΕΠ και οι λοιποί ια- 
τροίτης κλινικής συνοδευόμενοι από τους ειδικευόμενους 
ιατρούς και ομάδα φοιτητών επισκέπτονται τους ασθενείς 
για ενημέρωση, συμπλήρωση, αλλαγή ή διακοπή νοσηλεί¬ 
ας ή παραγγελία για εργαστηριακές και λοιπές εξετάσεις. 
Στις επισκέψεις αυτές, στις οποίες παρίσταται και ο διευ¬ 
θυντής, συζητούνται διαγνωστικά και θεραπευτικά προ¬ 
βλήματα ενδιαφερουσών περιπτώσεων. 

Άρθρο 3 
Προσωπικό 

Η Κλινική στελεχώνεται από ιατρικό και λοιπό προσωπι¬ 
κό που υπηρετεί στο Τμήμα Ιατρικής της Σχολής Επιστη¬ 
μών Υγείας του Αριστοτελείου Πανεπιστημίου Θεσσαλο¬ 
νίκης καθώς και στο Νοσοκομείο όπου εγκαθίσταται και 
λειτουργεί. Το ιατρικό προσωπικό αποτελείται από το Δι¬ 
ευθυντή και μέλη του Διδακτικού Ερευνητικού Προσωπι¬ 
κού (ΔΕΠ) του Τμήματος Ιατρικής, που η επιστημονική 
τους ενασχόληση εμπίπτει στα διδακτικά, ερευνητικά και 
κλινικά ενδιαφέροντα της κλινικής. Το προσωπικό αυτό 
συμπληρώνεται με ειδικευόμενους και ειδικευμένους ια- 
τρούςτου Ε.Σ.Υ. που τοποθετούνται σύμφωνα με τις ισχύ- 

ουσες διατάξεις. Το λοιπό προσωπικό περιλαμβάνει μέλη 
Ειδικού Τεχνολογικού Εργαστηριακού Προσωπικού 
(Ε.Τ.Ε.Π.) και μέλη του νοσηλευτικού προσωπικού, του 
οποίου το έργο καθορίζεται σύμφωνα με τις εκάστοτε 
ανάγκες της κλινικής. Η τοποθέτηση στην κλινική των με¬ 
λών του διδακτικού ερευνητικού προσωπικού κοιτών με¬ 
λών του ειδικού τεχνολογικού εργαστηριακού προσωπι¬ 
κού γίνεται με τη διαδικασία του άρθρου 4 παρ. 1 (δ) του 
ν. 2083/1992 (Α’ 159), ενώ των υπολοίπων μελών με τις 
ισχύουσες διατάξεις. 

Άρθρο 4 

ΔιοίκησηΆρμοδιότητες 

1. Η Κλινική διευθύνεται από τον διευθυντή της, ο οποί¬ 
ος είναι μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Ιατρικής του Αριστοτελείου Πανε¬ 
πιστημίου Θεσσαλονίκης που ορίζεται με τη διαδικασία 
των διατάξεων του άρθρου 28 παρ. 22του Ν. 2083/1992 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται, η κατάρτιση και υποβολή στη Γενική Συνέ¬ 
λευση του Τμήματος Ιατρικής και στη Γενική Συνέλευση 
του οικείου Τομέα του ετήσιου προγράμματος λειτουρ¬ 
γίας για τις διδακτικές και ερευνητικές δραστηριότητες 
και η μέριμνα για την εφαρμογή του, η μέριμνα για την 
υλοποίηση των αποφάσεωντων συλλογικών οργάνωντου 
Νοσοκομείου στο οποίο λειτουργεί η Κλινική, η μέριμνα 
για την παροχή νοσηλευτικού έργου, η μέριμνα για τη 
στελέχωση και την οικονομική διαχείριση των εσόδων της 
κλινικής, η μέριμνα για την υποβολή του ετήσιου απολο¬ 
γισμού των δραστηριοτήτων, η εισήγηση στη γενική Συ¬ 
νέλευση του οικείου Τομέα για τον ορισμό υπευθύνων 
στις ειδικές μονάδες, για αναλώσιμα υλικά και για τον κι¬ 
νητό εξοπλισμό και η υπογραφή κάθε εγγράφου. Τα κρι¬ 
τήρια επιλογής των υπευθύνων των ειδικών μονάδων 
αφορούν την επιστημονική γνώση, τη μετεκπαίδευση, τη 
μακρόχρονη εμπειρία και τη δραστηριότητά τους στο 
αντικείμενο με το οποίο ασχολείται η οικεία μονάδα. Οι 
επιστημονικοί υπεύθυνοι μεριμνούν για την απρόσκοπτη 
λειτουργία της μονάδας, στα πλαίσια των αποφάσεων 
του διευθυντή και των οδηγών των οργάνων διοίκησης 
του νοσοκομείου, στο οποίο λειτουργεί η Κλινική. Ο διευ¬ 
θυντής μπορεί να καλεί τους υπευθύνους των μονάδων 
όταν συζητούνται θέματα της μονάδας τους, να αναθέτει 
συγκεκριμένες αρμοδιότητες σ’ αυτούς. 

Άρθρο 5 

Εγκατάσταση-Λειτουργία 

1. Η κλινική εγκαθίσταται και λειτουργεί σύμφωνα με τη 
διαδικασία του άρθρου 13 παρ. 1 του Ν. 1397/1983 (Α’ 
143) 

2. Ο διευθυντής της κλινικής έχει τις αρμοδιότητες που 
ορίζονται από το άρθρο 7 του Ν. 1268/1982. Έχει την ευ¬ 
θύνη για την εν γένει λειτουργία αυτής μετά των μονάδων 
της, τη χρησιμοποίηση οργάνων και υλικών και την παρα¬ 
μονή των εργαζομένων στους χώρους που πραγματοποι¬ 
ούνται πειραματικές μελέτες. Ο διευθυντής ενημερώνει 
και εγκρίνει τη διενέργεια κάθε ερευνητικής πειραματι¬ 
κής εργασίας πριν από τη διεξαγωγή της και καθορίζει την 
προτεραιότητα χρήσης οργάνων και χώρων όταν δεν 
υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική 


επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας επιστρέφονται, μετά τη 
χρησιμοποίησή τους, στην κατάσταση που έχουν παρα¬ 
δοθεί. 

4. Με εισήγηση του διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές, ερευνητικές και νοση¬ 
λευτικές δραστηριότητες της κλινικής, σύμφωνα με τις 
διατάξειςτου άρθρου 18τουν. 1268/1982 και του άρθρου 
5του Π.Δ. 407/1980 (ΑΊ12). 

Άρθρο 6 
Έσοδα 

Τα έσοδα της Κλινικής προέρχονται από: 
α. Την εκτέλεση ερευνητικώνπρογραμμάτωνπου πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις πιστώσεις του Τακτικού Προϋπολογισμού και των 
Δημοσίων Επενδύσεων που διατίθενται από το Τμήμα Ια¬ 
τρικής με τη διαδικασία του άρθρου 4 παρ. 1 (ε) του ν. 
2083/1992 (Α’ 159) 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο εφόσον δεν τίθενται 
όροι που αντιβαίνουν τους σκοπούς της κλινικής και του 
Αριστοτελείου Πανεπιστημίου Θεσσαλονίκης. 

στ. Τα έσοδα από την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην κλινική. 

Άρθρο 7 

Τηρούμενα βιβλία 

1. Τα βιβλία και στοιχεία που τηρούνται από την Κλινική 
και τα εργαστήριά της είναι τα εξής: 

Πρωτόκολλο εισερχόμενης - εξερχόμενης αλληλογρα¬ 
φίας 

Βαθμολογία φοιτητών 
Αρχείο ασθενών 

Βιβλίο περιουσιακών στοιχείων (Κτηματολόγιο) 
Φάκελοι οικονομικών στοιχείων κάθε έτους 
Κατάλογος επιστημονικών βιβλίων, περιοδικών και ορ¬ 
γάνων 

Βιβλίο επιστημονικής δραστηριότητας 
Βιβλίο μεταβολής προσωπικού 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο ή προβλέπεται από ειδικές διατάξεις. 

Άρθρο 8 

Τίτλος - Σφραγίδα 

1. Ο τίτλος της κλινικής είναι: «Β' ΩΤΟΡΙΝΟΛΑΡΥΓΓΟ- 
ΛΟΓΙΚΗ ΚΛΙΝΙΚΗ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙ¬ 
ΟΥ ΘΕΣΣΑΛΟΝΙΚΗΣ». Αυτός ο τίτλος, καθώς και τα στοι¬ 
χεία του διευθυντή της Κλινικής αναγράφονται στους χώ¬ 
ρους του Νοσοκομείου που δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα που αναγράφει στον εξωτερικό κύ¬ 
κλο: «ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ» 
και στον εσωτερικό: « Β' ΩΤΟΡΙΝΟΛΑΡΥΓΓΟΛΟΓΙΚΗ ΚΛΙ¬ 
ΝΙΚΗ» 

3. Η Κλινική χρησιμοποιεί για την ξενόγλωσση αλληλο¬ 
γραφία τον εξής αγγλόφωνο τίτλο: « ΩΕΡΑΒΤΜΕΝΤ ΟΡ 
ΟΤΟΒΙΝΟΙΆΒΥΘΟΙ.ΟΘΥ, ΑΒΙ3ΤΟΤΙΈ ϋΝίνΕΒδΙΤΥ ΟΡ 
ΤΗΕ33ΑΙ.ΟΝΙΚΓ 

Άρθρο 9 
Εφαρμογή 

1.0 παρών εσωτερικός κανονισμός αποτελείτο πλαίσιο 
μέσα στο οποίο ασκούνται οι δραστηριότητες της Κλινι¬ 
κής. 

2. Όλο το προσωπικό της Κλινικής οφείλει να γνωρίζει 
και να εφαρμόζει πιστά τις διατάξεις του παρόντος εσω¬ 
τερικού κανονισμού. 

3. Καταργείται κάθε γενική ή ειδική διάταξη που ρυθμί¬ 
ζει κατά τρόπο διαφορετικό τα θέματα του παρόντος. 

Άρθρο 10 
Έναρξη ισχύος 

ΡΙ ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

ΡΙ απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2003 

οι ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 

-♦- 

Αριθ. 62561 (2) 

Τροποποίηση του Οργανισμού Εσωτερικής Υπηρεσίας 
της Κοινότητας Ν. Πεντέλης Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιεςτου άρθρου 8 παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την αριθμ. οικ. 16978/03 (ΦΕΚ 1693/Β/2003) απόφα¬ 
σή μας περί μεταβίβασης αρμοδιοτήτων. 

4. Την αριθμ 45/2003 απόφαση του Κοινοτικού Συμβου¬ 
λίου της Κοινότητας Ν. Πεντέλης περί τροποποιήσεως 
του Οργανισμού Εσωτερικής Υπηρεσίας. 

5. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο υπ’ αριθ. 16/25/9/2003 
πρακτικό του, αποφασίζουμε: 

Εγκρίνουμε την αριθμ 45/2003 απόφαση του Κοινοτικού 
Συμβουλίου της Κοινότητας Νέας Πεντέλης περί τροπο¬ 
ποιήσεως του Οργανισμού Εσωτερικής Υπηρεσίας αυτής 
ως εξής: 

1. Δημιουργία Ειδικής Ταμειακής Υπηρεσίας με θέσεις: 
ΔΕ 1, ΤΕ 17 και ΠΕ 1 Διοικητικού Λογιστικού. 

Η διαδικασία πρόσληψης του ως άνω προσωπικού γίνε¬ 
ται με βάση τις δ/ξεις του Ν. 2190/94 και απαιτείται η 
έγκριση της εξ Υπουργών Επιτροπής σύμφωνα με την 
ΠΥΣ 55/1998. 

Για τις παραπάνω θέσεις θα επιβαρυνθούν οι αντίστοι¬ 
χοι ΚΆ. του τρέχοντος προϋπολογισμού της Κοινότητας 
στους οποίους θα αναγραφούν οι ανάλογες πιστώσεις, 
καθόσον τα τακτικά έσοδα των δύο τελευταίων ετών είναι 
υπερδιπλάσια του ποσού στο οποίο ανέρχεται η μισθοδο¬ 


σία του προσωπικού των παραπάνω θέσεων σύμφωνα με 
το άρθρο 12 παρ. 3 του Ν. 1188/81, όπως τροποποιηθείς 
ή συμπληρωθείς, ισχύει σήμερον. 

2. Η παρούσα τροποποίηση αφορά το 2ο ΤΜΗΜΑΌΓ 
ΚΟΝΟΜΙΚΩΝ ΥΠΗΡΕΣΙΩΝ, στο οποίο ενσωματώνεται το 
Γ ραφείο Ταμειακής Υπηρεσίας, με το παρακάτω αντικεί¬ 
μενο. 

Η Ταμειακή Υπηρεσία του Δήμου αφενός μεν διεξάγει 
κάθε υπηρεσία που σχετίζεται με τη βεβαίωση και εί¬ 
σπραξη των εσόδων του, καθώς και με τηντήρηση των λο¬ 
γιστικών βιβλίων που αναφέρονται στα έσοδα και αφετέ¬ 
ρου διεξάγει τις λογιστικές πράξεις που σχετίζονται με 
την πληρωμή των εξόδων, την τήρηση των λογιστικών βι¬ 
βλίων που αναφέρονται στα έξοδα και την κατάρτιση των 
μηνιαίων και ετήσιων λογαριασμών διαχείρισής του, κα¬ 
θώς και των Νομικών του Προσώπων. 

Ειδικότερα: 

α) Το Γ ραφείο ή Τμήμα Εσόδων 

- Παραλαμβάνει και ελέγχει τους Χρηματικούς καταλό¬ 
γους που του διαβιβάζουν οι υπηρεσίες του Δήμου και εκ¬ 
δίδει τα αποδεικτικά παραλαβής. 

- Καταχωρεί σε ειδικά από τον Νόμο οριζόμενα βιβλία τα 
βεβαιωθέντα ποσά των χρηματικών καταλόγων 

- Εισπράττει διά μέσου των Εισπρακτόρων, με ευθύνη 
του Ταμία, τα διάφορα χρέη, οφειλές, επιχορηγήσεις 
κ.λ.π. για τα οποία εκδίδει το προβλεπόμενο από το νόμο 
Αποδεικτικό Είσπραξης και παραδίδει τις εισπράξεις της 
ημέρας ή του τυχόν μεγαλύτερου χρονικού διαστήματος, 
που ορίζει ο Ταμίας, σ’ αυτόν. 

- Φροντίζει για την έγκαιρη είσπραξη όλων των εσόδων 
του Δήμου. 

- Παρακολουθεί τις ημερήσιες εισπράξεις και τις κατα¬ 
χωρεί στα λογιστικά βιβλία των εσόδων, φυλάσσοντας 
όλα τα παραστατικά στοιχεία που αναφέρονται στα έσο¬ 
δα. 

- Ελέγχει τις καταστάσεις των ημερήσιων εισπράξεων 
και σχετίζει αυτές με τα αντίστοιχα τριπλότυπα για συμ¬ 
φωνία και επαλήθευση. 

- Θεωρεί και υπογράφει τις παραπάνω καταστάσεις και 
πιστώνει τη μερίδα του οφειλέτη. 

- Συντάσσει καταστάσεις ημερήσιων εισπράξεων και 
ημερήσιων δελτίων, καθώς και μηνιαίων εισπράξεων, τις 
οποίες αποδίδει στον Ταμία με γραμμάτιο παράδοσης. 

- Παρακολουθεί από τους βεβαιωτικούς καταλόγους 
και τις ατομικές καρτέλες των οφειλετών τη διακίνηση του 
υπόλοιπου του λογαριασμού, για έγκαιρη είσπραξη. 

- Εκδίδει προσκλήσεις και φροντίζει για τη νομότυπη 
απόδοσή τους στους οφειλέτες. 

- Πιστώνει τις μερίδες των οφειλετών, που πλήρωσαντα 
χρέη τους από τους σχετικούς βεβαιωτικούς καταλό¬ 
γους, ενημερώνοντας την ατομική τους κάρτα. 

- Εισηγείται την είσπραξη ποσών κατά δόσεις, σε περι¬ 
πτώσεις οικονομικά αδύναμων προς εξόφληση δημοτών, 
όπου ο νόμος το επιτρέπει. 

- Τηρείτο απαραίτητα βιβλία, ευρετήρια και άλλα έντυ¬ 
πα που ορίζονται από τη νομοθεσία και φροντίζει για την 
έγκαιρη και σωστή ενημέρωσή τους. 

- Εισηγείται την άσκηση ένδικων μέσων και αναγκαστι¬ 
κών μέτρων κατά των δυστροπούντων οφειλετώντου Δή¬ 
μου για την προστασία των συμφερόντων και δικαιωμά¬ 
των του και παρακολουθεί την εξέλιξή τους (εντολές κα¬ 
τασχέσεων, εντάλματα προσωπικής κράτησης και 
εντολές προγραμμάτων πλειστηριασμού). 

β) Γραφείο ή Τμήμα Εξόδων 

- Ενεργεί με ευθύνη του Ταμία όλες τις πληρωμές του 
Δή μο υ με βάση τα χρη ματικά εντάλματα και τις ειδικές κα¬ 
ταστάσεις που στέλνονται απ’ αυτόν. 

- Ελέγχει τα δικαιολογητικά και όλα τα παραστατικά έγ¬ 
γραφα που τα συνοδεύουν, για το νομότυπο τους. 

- Παρακολουθεί τις ημερήσιες πληρωμές και τις κατα¬ 
χωρεί στα λογιστικά βιβλία εξόδων και φυλάσσει όλα τα 
παραστατικά που αναφέρονται στα έξοδα. 

- Τηρεί τα βιβλία, ευρετήρια και λοιπά έντυπα που προ- 
βλέπονται απάτη σχετική νομοθεσία και φροντίζει για την 
έγκαιρη και σωστή ενημέρωσή τους. 

- Μεριμνά για την παρακράτηση μέσα από τα χρηματικά 
εντάλματα των κρατήσεων υπέρ τρίτων και συντάσσει τις 
ειδικές καταστάσεις στο τέλος του μήνα, αποδίδοντας τις 
κρατήσεις στα διάφορα ταμεία και άλλες υπηρεσίες. 

- Συντάσσει και υποβάλλει στο τέλος του χρόνου στην 
οικεία Δ.Ο.Υ. οριστική δήλωση Φ.Μ.Υ. 

- Συνεργάζεται με τα διάφορα επικουρικά και ασφαλι¬ 
στικά ταμεία και παρακολουθεί τη σχετική νομοθεσία. 

- Συντάσσει τριμηνιαίες και ετήσιες απολογιστικές κα¬ 
ταστάσεις του Ταμείου και τις αποστέλλει στο Υπουργείο 
Οικονομικών, Γενικό Λογιστήριο του Κράτους και Υπουρ¬ 
γείο Εσωτερικών. 

Τα ανωτέρω αντικαθιστούν το 2.Ε.1 από «Ως προς την 
είσπραξη Κοινοτική Περιφέρεια» και αποτελούν την 1η 
περίπτωση του Ε. 

Για τις παραπάνω θέσεις θα επιβαρυνθούν οι αντίστοι¬ 
χοι Κ.Α. του τρέχοντος προϋπολογισμού της Κοινότητας 
στους οποίους θα αναγραφούν οι ανάλογες πιστώσεις, 
καθόσον τα τακτικά έσοδα των δύο τελευταίων ετών είναι 
υπερδιπλάσια του ποσού στο οποίο ανέρχεται η μισθοδο¬ 
σία του προσωπικού των παραπάνω θέσεων σύμφωνα με 
το άρθρο 12παρ.3τουΝ. 1188/81, όπως τροποποιηθείς 
ή συμπληρωθείς, ισχύει σήμερον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-*- 

Αριθ. 7587 (3) 

Συγχώνευση Δημοτικών Νομικών Προσώπων Δήμου Τρι¬ 
γώνου σε ενιαίο Δημοτικό Ν.Π. με την επωνυμία «ΚΕ¬ 
ΝΤΡΟ ΚΟΙΝΩΝΙΚΗΣ ΜΕΡΙΜΝΑΣ ΔΗΜΟΥ ΤΡΙΓΩΝΟΥ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξειςτου Ν. 2503/97. 

2. Τις διατάξεις του άρθρου 8 του Ν. 3106/03 «Αναδιορ¬ 
γάνωση του Εθνικού συστήματος Κοινωνικής Φροντίδας 
και άλλες διατάξεις» , όπως τροποποιήθηκε με τις διατά¬ 
ξεις του άρθρου 14 του Ν. 3146/23.5.2003. 

3. Τις διατάξειςτου άρθρου 203του ΔΚΚ (ΠΔ 410/95) 

4. Τις διατάξεις του άρθρου 27 του Ν. 2081/1992 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ154 Α) με το 
οποίο προστέθηκε άρθρο 29Α' στο Ν. 1558/85 (ΦΕΚ 
137/Α'), όπως τελικά αντικαταστάθηκε με το άρθρο 1 του 
Ν. 2469/1997 (ΦΕΚ 38 Α') 


5. Το γεγονός ότι, από τις διατάξεις της απόφασης αυ¬ 
τής, προκαλείται ετήσια δαπάνη σε βάρος του 
προϋπ/σμού του Δήμου Τριγώνου., ύψους 15.000,00 €. 

6. Τηναριθ. 50/03 απόφασηΔ.Σ. (ΦΕΚ576/τ'Β/9.5.2003) 
και τις αριθ. 6224/12.9.2003 (ΦΕΚ 1373/τ'Β/25.9.2003) και 
6504/29.9.2003 (ΦΕΚ 1522/τ'Β/15.10.2003) αποφάσεις Γ. 
Γ. Περιφ. Α.Μ.Θ. με τις οποίες είχαν συσταθεί, αντίστοιχα 
τα εξής Ν. Π. Δήμου Τριγώνου: α) ΚΑΠΗ, β) Δημοτ. Παιδ. 
Σταθμός και γ) Κέντρο Κοινωνικής Φροντίδας. 

7. Την αριθ. 174/03 απόφαση του Δημοτικού Συμβουλί¬ 
ου του Δήμου Τριγώνου, με την οποία συγχωνεύονται τα 
παραπάνω Νομικά Πρόσωπα, σε ένα Νομικό Πρόσωπο, 
με την επωνυμία «ΚΕΝΤΡΟ ΚΟΙΝΩΝΙΚΗΣ ΜΕΡΙΜΝΑΣ ΔΗ¬ 
ΜΟΥ ΤΡΙΓΩΝΟΥ», για το λόγο ότι ο σκοπός τους είναι πα¬ 
ρεμφερής και για την καλύτερη οργάνωση, λειτουργία και 
συντονισμό τους. 

8. Τις αριθ.4308/6.7.2001 και 2550/1.10.2003 (ΦΕΚ 
1588/Β/2003) αποφάσεις Γ. Γ. Περιφ. Α.Μ.Θ (μεταβίβαση 
αρμοδιοτήτων στους Δ/ντές και Τμηματάρχες Δ/νσεων 
Τοπ. Αυτ/σεων), αποφασίζουμε: 

Α) 1. Τη συγχώνευση των Ν.Π. Δήμου Τριγώνου, ήτοι, 
(ΚΑΠΗ, ΔΗΜ. ΠΑΙΔ.ΣΤΑΘΜΟΣ και ΚΕΝΤΡΟ ΚΟΙΝ.ΦΡΟ- 
ΝΤΙΔΑΣ) σε ένα Δημοτικό Νομικό Πρόσωπο με την επω¬ 
νυμία «ΚΕΝΤΡΟ ΚΟΙΝΩΝΙΚΗΣ ΜΕΡΙΜΝΑΣ ΔΗΜΟΥ ΤΡΙ¬ 
ΓΩΝΟΥ». 

2. ΣΚΟΠΟΙ του ανωτέρω Νομικού προσώπου είναι: 
α. Η διανομή παρασκευασμένου, συσκευασμένου με 
σύγχρονες προδιαγραφές φαγητού στους κατοίκους 
που έχουν πραγματική ανάγκη. 

β. Η λειτουργία ομάδων γυναικών για την ανάδειξη 
ηθών, εθίμων, πολιτιστικών δραστηριοτήτων. 

γ. Η συνεχής ενημέρωση των κατοίκων από ειδικούς για 
θέματα ιατροφαρμακευτικής περίθαλψης. 

δ. Η ιατροκοινωνική προστασία στα ηλικιωμένα άτομα 
άνω των 60 ετών της περιοχής του Δήμου ΤΡΙΓΩΝΟΥ, 
άσχετα με την οικονομική τους κατάσταση, ώστε αυτά να 
παραμείνουν στην οικογένεια. 

ε. Η εξεύρεση τρόπων και υποδομών παροχής συνε¬ 
χούς βοήθειας και ενίσχυσης των ενδεών, άπορων και 
ομάδων που μειονεκτούν βιοτικά, 
στ. Η προστασία ευπαθών κοινωνικών ομάδων, 
ζ. Η καθημερινή φύλαξη, φροντίδα, ημερήσια διατρο¬ 
φή, διαπαιδαγώγηση και ψυχαγωγία νηπίων εργαζόμε¬ 
νων γονέων, η πολύπλευρη νοηματική, συναισθηματική 
κοινωνική ψυχοσωματική ανάπτυξη των παιδιών και η 
προπαρασκευή τους για την ομαλή μετάβασή τους από 
την οικογενειακή ζωή στο σχολικό περιβάλλον. 

η. Κάθε παρεμφερής προνοιακή και κοινωνική δραστη¬ 
ριότητα 

3 Όργανα διοίκησης: Το Νομικό Πρόσωπο διοικείται 
από το Διοικητικό Συμβούλιο, που συγκροτείται σύμφωνα 
με τις διατάξεις της παρ. 3 του άρθρου 203 του Δ.Κ.Κ. 
(Π.Δ. 410/95). Η θητεία των μελών του Διοικητικού Συμ¬ 
βουλίου ακολουθεί τη θητεία του Δημοτικού Συμβουλίου 
και λήγει πάντοτε με την εγκατάσταση του νέου Διοικητι¬ 
κού Συμβουλίου. 

Πόροι: α) Το Δημοτικό Νομικό πρόσωπο επιχορηγείται 
υποχρεωτικά κάθε χρόνο από τις πιστώσεις του άρθρου 
25 του Ν. 1828/1989 του προϋπολογισμού του Υπουργεί¬ 
ου Εσωτερικών Δημ. Διοίκησης και Αποκέντρωσης, για 
την αντιμετώπιση των αναγκών λειτουργίας συντήρησης 
των εγκαταστάσεων, καθώς και τη μισθοδοσία του προ- 

σωπικού του ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ και του 
ΚΕΝΤΡΟΥ ΚΟΙΝΩΝΙΚΗΣ ΦΡΟΝΤΙΔΑΣ που θα μεταταγεί σ’ 
αυτό μέχρι την έξοδό του από την υπηρεσία. 

Για το τρέχον έτος, οι εν λόγω πιστώσεις ενισχύονται με 
το ανάλογο ποσό που έχουν προβλεφθεί στον προϋπολο¬ 
γισμό του Υπουργείου Υγείας και Πρόνοιας για τη λει¬ 
τουργία των ΚΕ.Φ.Ο - Ε.Ο.Π., σύμφωνα με τις διατάξεις 
του άρθρου 14 του Ν. 3146/2003 (ΦΕΚ 125/τ.Α/ 
23.5.2003.) 

β) Οι εισφορές, δωρεές, κληρονομιές, κληροδοσίες και 
κάθε άλλη νόμιμη πρόσοδος. 

γ) Η ετήσια επιχορήγηση του Δήμου ΤΡΙΓΩΝΟΥ με 
15.000,00 € 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 

στ) πρόσοδοι από την ίδια αυτού περιουσία. 

1. Περιουσία: Από την έναρξη ισχύος του Ν. 3106/03, η 
κυριότητα και κάθε εμπράγματο δικαίωμα επί του συνό¬ 
λου της κινητής και ακίνητης περιουσίας του Ε.Ο.Π. πε¬ 
ριέρχεται αυτοδικαίως, χωρίς την τήρηση οποιουδήποτε 
τύπου, πράξης ή συμβολαίου και χωρίς αντάλλαγμα, στο 
νέο Δημοτικό Νομικό Πρόσωπο. 

Εκπροσώπηση: Το Δημοτικό Νομικό Πρόσωπο εκπρο¬ 
σωπείται ενώπιον των δικαστηρίων και κάθε άλλης αρχής 
από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται, από τον Αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 10 Δεκεμβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΔΑΝΙΗΛΟΥΔΗ 

-♦- 

Αριθ. 911/13511 (4) 

Τροποποίηση της 8220/29.10.2002 απόφασης του Γ' 
Πε.Σ.Υ.Π. Αττικής περί συγκρότησης Περιφερειακών 
Συμβουλίων Επιλογής των Επιμελητών Ιατρών Ε.Σ.Υ. 
ανά ειδικότητα. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ ΤΟΥ ΤΡΙΤΟΥ 
ΠΕΡΙΦΕΡΕΙΑΚΟΥ ΣΥΣΤΗΜΑΤΟΣ ΥΓΕΙΑΣ ΑΤΤΙΚΗΣ 

Έχοντας υπόψη: 

1. Τον Ν. 2889/2001 (ΦΕΚ 37/12.3.2001) άρθρο 11 παρ. 

8 . 

2. Την απόφαση του Γ Πε.Σ.Υ.Π. Αττικής με αρ. πρωτ. 
8220/29.10.2002 (ΦΕΚ 1394/τ.Β'/1.11.2002). 

3. Τις παραιτήσεις των εισηγητών: 

Α) Ταμβάκου Ηλία, εισηγητή: α) τακτικού στην Αιματο¬ 
λογία και β) αναπληρωτή στην Γ ενική Ιατρική, Ιατρική της 
Εργασίας, Παθολογία και Παθολογική Ογκολογία. 

Β) Γεωργιάδη Γεώργιου, τακτικό εισηγητή στις ειδικό¬ 
τητες: Αλλεργιολογία, Γαστρεντερολογία, Γενική Ιατρι¬ 
κή, Δερματολογία, Ιατρική της Εργασίας, Παθολογία, Πα¬ 
θολογική Ογκολογία, Ρευματολογία. 

4. Την αποχώρηση του Γούναρη Αντωνίου, αναπληρω¬ 
τή εισηγητή στην Παιδιατρική και την Παιδοψυχιατρική 
από Νοσοκομείο του Γ Πε.Σ.Υ.Π. Αττικής 

5. Την αποχώρηση της Λαφογιάννη Σοφίας, τακτικής ει- 
σηγήτριας στην ειδικότητα της Ακτινοδιαγνωστικής από 
Νοσοκομείο του Γ' Πε.Σ.Υ.Π. Αττικής. 


6. Την παραίτηση του Πέτρου Χαιρακάκη, απάτην θέση 
του αναπληρωτή εισηγητή στην ειδικότητα της Γαστρε- 
ντερολογίας. 

7. Τα 803/9642/2.10.2003, 802/964/12.10.2003 και 812/ 
9871/6.10.2003 έγγραφά μας στον Π.Ι.Σ. 

8. Το υπ’ αρ. πρωτ. 1338/1.12.2003 έγγραφο του Π.Ι.Σ. 
(ορισμός εκπροσώπων Ν. 2889/01 άρθρο 11 παρ. 8 εδ. 
(ε))· 

9. Την υπ’ αρ. 268/4905/2.6.2003 παραίτηση του Ανα¬ 
στάσιου Μητσόπουλου από τη θέση του αναπληρωτή ει¬ 
σηγητή στην ειδικότητα της Οδοντιατρικής. 

10. Την υπ’ αρ. 6537/485/10.7.2003 παραίτηση του 
Αντώνιου Κουρκούμπα, από τη θέση του αναπληρωτή ει¬ 
σηγητή στην ειδικότητα της Ψυχιατρικής. 

11. Την υπ’ αρ. 6393/20.11.2003 απόφαση του ΚΕ.Σ.Υ., 
αποφασίζουμε: 

Τροποποιούμε την υπ’ αριθμ. 8220/29.10.2002 απόφα¬ 
ση του Προέδρου - Γεν. Διευθυντή του Γ Πε.Σ.Υ.Π. Αττι¬ 
κής, που αφορά την συγκρότηση των πενταμελών Περι¬ 
φερειακών Συμβουλίων Επιλογήςτων Επιμελητών Ιατρών 
Ε.Σ.Υ. στα εξής: 

1. ΑΙΜΑΤΟΛΟΓΙΑ 

Τακτικός εισηγητής από τον ΠΙΣ ορίζεται ο Δρακούλης 
Χρήστος, Επιμελητής Α' στο Γεν. Νοσ. Νίκαιας «Αγ. Πα- 
ντελεήμων» αντί του Ταμβάκου Ηλία, Αναπληρωτή Διευ¬ 
θυντή στο Γεν. Νοσ. Νίκαιας «Αγ. Παντελεήμων» 

2. ΑΛΛΕΡΓΙΟΛΟΓΙΑ 

Τακτικός εισηγητής από τον ΠΙΣ ορίζεται ο Αντωνόπου- 
λος Ανδρέας Αναπληρωτής Διευθυντής στο Γεν. Νοσ. 
Ελευσίνας «Θριάσιο» με αναπληρωτή τον Δρακούλη Χρή- 
στο, Επιμελητή Α' στο Γεν. Νοσ. Νίκαιας «Αγ. Παντελεή¬ 
μων» αντί των Γεωργιάδη Γεώργιου, Αναπληρωτή Διευ¬ 
θυντή στο Γεν. Νοσ. Νίκαιας «Αγ. Παντελεήμων» και Ταμ¬ 
βάκου Ηλία, Επιμελητή Α' στο Γεν. Νοσ. Νίκαιας «Αγ. 
Παντελεήμων» αντίστοιχα. 

3. ΑΚΤΙΝΟΔΙΑΓΝΩΣΤΙΚΗ 

Τακτικός εισηγητής από τον ΠΙΣ ορίζεται ο Χατζηβασι- 
λείου Άνθιμος, Επιμελητής Α' στο Γεν. Νοσ. Νίκαιας «Αγ. 
Παντελεήμων» αντί της Λαφογιάννη Σοφίας, Επιμελή- 
τριας. Α' στο Γεν. Νοσ. Ελευσίνας «Θριάσιο». 

4. ΓΑΣΤΡΕΝΤΕΡΟΛΟΓΙΑ 

Τακτικός εισηγητής από τον ΠΙΣ ορίζεται ο Παπαδημη- 
τρίου Νικόλαος, Επιμελητής Α' στο Γεν. Νοσ. Ελευσίνας 
«θριάσιο», με αναπληρωτή τον Δρακούλη Χρήστο, Επιμε¬ 
λητή Α' στο Γεν. Νοσ. Νίκαιας «Αγ. Παντελεήμων», αντί 
των κ. Γεωργιάδη Γεώργιου, Αναπληρωτή Διευθυντή στο 
Γεν. Νοσ. Νίκαιας «Αγ. Παντελεήμων» και Χαιρακάκη Πέ¬ 
τρου, Επιμελητή Α' στο Γ εν. Νοσ. Νίκαιας «Αγ. Παντελεή¬ 
μων» αντίστοιχα. 

5. ΓΕΝΙΚΗ ΙΑΤΡΙΚΗ 

Τακτικός εισηγητής από τον ΠΙΣ ορίζεται ο Δρακούλης 
Χρήστος, Επιμελητής Α' στο Γεν. Νοσ. Νίκαιας «Αγ. Πα¬ 
ντελεήμων», με αναπληρωτή τον Καμαρότο Αλέξανδρο, 
Επιμελητή Α' στο Γεν. Νοσ. Πειραιά «Τζάνειο», αντί των 
Γεωργιάδη Γεώργιου, Αναπληρωτή Διευθυντή στο Γεν. 
Νοσ. Νίκαιας «Αγ. Παντελεήμων» και Ταμβάκου Ηλία, Επι¬ 
μελητή Α' στο Γεν. Νοσ. Νίκαιας «Αγ. Παντελεήμων» αντί¬ 
στοιχα. 

6. ΠΑΘΟΛΟΓΙΑ 

Τακτικός εισηγητής από τον ΠΙΣ ορίζεται ο Δρακούλης 
Χρήστος, Επιμελητής Α' στο Γεν. Νοσ. Νίκαιας «Αγ. Πα¬ 
ντελεήμων», με αναπληρωτή τον Καμαρότο Αλέξανδρο, 

Επιμελητή Α' στο Γεν. Νοσ. Πειραιά «Τζάνειο», αντί των 
Γεωργιάδη Γεωργίου, Αναπληρωτή Διευθυντή στο Γεν. 
Νοσ. Νίκαιας «Αγ. Παντελεήμων» καιΤαμβάκου Ηλία, Επι¬ 
μελητή Α' στο Γεν. Νοσ. Νίκαιας «Αγ. Παντελεήμων» αντί¬ 
στοιχα. 

7. ΠΑΘΟΛΟΓΙΚΗ ΟΓΚΟΛΟΓΙΑ 

Τακτικός εισηγητής από τον ΠΙΣ ορίζεται ο Ζήρας Νικό¬ 
λαος, Επιμελητής Α' στο Ειδ. Αντικαρκ. Νοσοκ. Πειραιά 
«Μεταξά», με αναπληρωτή τον Σολωμού Σάλωνα, Επιμε¬ 
λητή Α' στο Γεν. Νοσ. Νίκαιας «Αγ. Παντελεήμων», αντί 
των Γεωργιάδη Γεώργιου, Αναπληρωτή Διευθυντή στο 
Γεν. Νοσ. Νίκαιας «Αγ. Παντελεήμων» καιΤαμβάκου Ηλία, 
Επιμελητή Α' στο Γεν. Νοσ. Νίκαιας «Αγ. Παντελεήμων» 
αντίστοιχα. 

8. ΔΕΡΜΑΤΟΛΟΓΙΑ 

Τακτικός εισηγητής από τον ΠΙΣ ορίζεται ο Αντωνόπου- 
λος Ανδρέας Αναπληρωτής Διευθυντής στο Γεν. Νοσ. Ελευ¬ 
σίνας «Θριάσιο» αντί του Γεωργιάδη Γεώργιου, Αναπληρω¬ 
τή Διευθυντή στο Γεν. Νοσ. Νίκαιας «Αγ. Παντελεήμων». 

9. ΙΑΤΡΙΚΗ ΤΗΣ ΕΡΓΑΣΙΑΣ 

Τακτικός εισηγητής από τον ΠΙΣ ορίζεται ο Δρακούλης 
Χρήστος, Επιμελητής Α' στο Γ εν. Νοσ. Νίκαιας «Αγ. Παντε¬ 
λεήμων», με αναπληρωτή τον Καμαρότο Αλέξανδρο, Επι¬ 
μελητή Α' στο Γ εν. Νοσ. Πειραιά «Τζάνειο», αντί των Γ εωρ- 
γιάδη Γεώργιου, Αναπληρωτή Διευθυντή στο Γεν. Νοσ. Νί¬ 
καιας «Αγ. Παντελεήμων» καιΤαμβάκου Ηλία, Επιμελητή Α' 
στο Γεν. Νοσ. Νίκαιας «Αγ. Παντελεήμων», αντίστοιχα. 

10. ΡΕΥΜΑΤΟΛΟΓΙΑ 

Τακτικός εισηγητής από τον ΠΙΣ ορίζεται ο Δρακούλης 
Χρήστος, Επιμελητής Α' στο Γ εν. Νοσ. Νίκαιας «Αγ. Παντε¬ 
λεήμων», με αναπληρωτή τον Καμαρότο Αλέξανδρο, Επι¬ 
μελητή Α' στο Γ εν. Νοσ. Πειραιά «Τζάνειο», αντί των Γ εωρ- 
γιάδη Γεώργιου, Αναπληρωτή Διευθυντή στο Γεν. Νοσ. Νί¬ 
καιας «Αγ. Παντελεήμων» καιΤαμβάκου Ηλία, Επιμελητή Α' 
στο Γεν. Νοσ. Νίκαιας «Αγ. Παντελεήμων», αντίστοιχα. 

11. ΠΑΙΔΙΑΤΡΙΚΗ 

Αναπληρωματική εισηγήτρια από τον ΠΙΣ ορίζεται η 
Βλάχου θωμάΐς Επιμελήτρια Α' στο Γεν. Νοσ. Νίκαιας 
«Αγ. Παντελεήμων» αντί του Γ ούναρη Αντωνίου, Αναπλη¬ 


ρωτή Διευθυντή στο Γεν. Νοσ. Νίκαιας «Αγ. Παντελεή¬ 
μων». 

12. ΠΑΙΔΟΨΥΧΙΑΤΡΙΚΗ 

Αναπληρωματική εισηγήτρια από τον ΠΙΣ ορίζεται η 
Βλάχου Θωμάΐς Επιμελήτρια Α' στο Γεν. Νοσ. Νίκαιας 
«Αγ. Παντελεήμων» αντί του Γ ούναρη Αντωνίου, Αναπλη¬ 
ρωτή Διευθυντή στο Γεν. Νοσ. Νίκαιας «Αγ. Παντελεή¬ 
μων». 

13. ΨΥΧΙΑΤΡΙΚΗ 

Αναπληρωτής εισηγητής από το ΚΕΣΥ ορίζεται ο Βα- 
χτσεβάνος Παύλος Διευθυντής στο Ψυχιατρικό Νοσ. Ατ¬ 
τικής, αντί του Κουρκούμπα Αντώνιου Διευθυντή στο 
Γ.Ν.Ε. «Θριάσιο». 

14. ΟΔΟΝΤΙΑΤΡΙΚΗ 

Αναπληρωτής εισηγητής από το ΚΕΣΥ ορίζεται ο Ντό- 
κος Ελευθέριος Διευθυντής στο Κέντρο Υγείας Μεγά¬ 
ρων, αντί του Μητσόπουλου Αναστάσιου Διευθυντή στο 
Γ.Ν.Ν. «Αγ. Παντελεήμων». 

Η λειτουργία των ανωτέρω Συμβουλίων αρχίζει από τη 
δημοσίευση της απόφασης αυτής στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Δεκεμβρίου 2003 

Ο Πρόεδρος - Γ εν. Διευθυντής 
ΦΩΤΗΣΣΕΡΕΤΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 472/18.4.2003 τ.Β' που δημοσιεύθηκε η 
1926/1.4.2003 απόφαση της Γεν. Γραμ. Περιφέρειας Δυ¬ 
τικής Μακεδονίας για την απόκτηση της Ελληνικής Ιθαγέ¬ 
νειας της Γκουριέλη Ελίνα του Δημητρίου και της Τζου- 
λιέτας προστίθεται όπου αναφέρεται το ονοματεπώνυμο 
της το: «καθώς και του ανήλικου τέκνου της». 

(Απάτην ΠεριφέρειαΔυτ. Μακεδονίας) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννν\/ν.θ1.9Γ - β-ιτΐ3ίΙ: \λ/θ6ιτι351θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θιιιό 

θιιιό 

ΘΙΙΓΟ 

θιιιό 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































